Babelscape/SREDFM huggingface dataset:
Σαντζάκι του Νόβι Πάζαρ

Το Σαντζάκι του Νόβι Πάζαρ (σερβοκροατικά : "Новопазарски санџак", τουρκικά: "Γενί Παζάρ σαντσαγκί") ήταν Οθωμανικό σαντζάκι (διοικητική μονάδα δευτέρου επιπέδου) που δημιουργήθηκε το 1865. Αναδιοργανώθηκε το 1880 και το 1902. Η οθωμανική κυριαρχία στην περιοχή διήρκεσε μέχρι τον Α΄ Βαλκανικό Πόλεμο (1912). Το Σαντζάκι του Νόβι Πάζαρ περιλάμβανε εδάφη του σημερινού βορειοανατολικού Μαυροβουνίου και της νοτιοδυτικής Σερβίας, συμπεριλαμβανομένων και ορισμένων βόρειων τμημάτων του Κοσσυφοπεδίου. Η περιοχή είναι γνωστή ως Ράσκα και απλώς Σάντζακ. Διοικητικό κέντρο του ήταν ήταν η πόλη Νόβι Πάζαρ, χώριζε εδαφικά τη Σερβία και το Μαυροβούνιο από το 1865 έως το 1913 και ανήκε διοικητικά στο Βιλαέτι του Κοσσυφοπεδίου. Το 1908 πέρασε για λίγο στον έλεγχο της Αυστροουγγαρίας για να το καταλάβει ξανά η Οθωμανική Αυτοκρατορία.
Σαντζάκι του Πρίζρεν

thumb|right|300px|Το σαντζάκι του Πρίζρεν τον 19ο αιώνα
Το Σαντζάκι του Πρίζρεν ("τουρκικά : Prizren Sancağı") ήταν διοικητική διαίρεση της Οθωμανικής αυτοκρατορίας από τον 15ο αιώνα έως το 1913. Οφείλει το όνομα του στην πόλη Πρίζρεν, της σημερινής Βόρειας Μακεδονίας που ήταν και η πρωτεύουσα του. Το μεγαλύτερο μέρος του εδάφους που κάποτε ανήκε στο Σαντζάκιι της Πρίζρεν ανήκει πλέον στο Κοσσυφοπέδιο και τη Σερβία και μικρότερα τμήματα ανήκουν στο Μαυροβούνιο.
Σφαίρα

thumb|250px|δεξιά

Σφαίρα ονομάζεται ο γεωμετρικός τόπος των σημείων που απέχουν σταθερή απόσταση ρ από ένα σημείο Ο στον τρισδιάστατο χώρο. Το σημείο Ο ονομάζεται και κέντρο της σφαίρας και η απόσταση ρ ακτίνα. Ως διάμετρος της σφαίρας ορίζεται το διπλάσιο της ακτίνας της και είναι η μέγιστη δυνατή απόσταση δύο σημείων της. Η σφαίρα είναι μια δισδιάστατη κλειστή επιφάνεια στον τρισδιάστατο χώρο. Μια σφαιρική επιφάνεια έχει καμπυλότητα τέτοια που δεν επιτρέπει την ύπαρξη επίπεδου αναπτύγματος, όπως απέδειξε ο Αρχιμήδης.
Βιλαέτι του Κοσσυφοπεδίου

thumb|right|250px|Βιλαέτι του Κοσσυφοπεδίου το 1881-1912.
Το Βιλαέτι του Κοσσυφοπεδίου (οθωμανικά τουρκικά: Vilâyet-i Kosova, σερβικά : Косовски вилајет, αλβανικά: Vilajeti i Kosovës), ήταν επαρχία της Οθωμανικής Αυτοκρατορίας που περιελάμβανε κυρίως τα σημερινά εδάφη του Κοσσυφοπεδίου και το μεγαλύτερο τμήμα της Βόρειας Μακεδονίας. Διατηρήθηκε από το 1881 έως το 1912, πρωτεύουσα αρχικά ήταν η Πρίστινα κι έπειτα τα Σκόπια.

Μετά τον Α΄ Βαλκανικό Πόλεμο το βιλαέτι χάθηκε για τους Οθωμανούς και μοιράστηκε μεταξύ της Σερβίας, του Μαυροβουνίου και της Αλβανίας. Επικεφαλής του οθωμανικού βιλαετιού ήταν υπάλληλος με τον τίτλο του κυβερνήτη, και κυβέρνησε από την Πρίστινα μέχρι το το 1888 και από εκείνη τη χρονιά μέχρι το 1912 στα Σκόπια. Στο Πρίζρεν και Μιτρόβιτσα υπάρχαν προξενεία της Ρωσίας της Αυστρίας και της Σερβίας.
Κίττυ Αρσένη

Η Κίττυ Αρσένη (Αργοστόλι 8 Φεβρουαρίου 1935 - Αθήνα 14 Σεπτεμβρίου 2013) ήταν σκηνοθέτης και ηθοποιός του θεάτρου, του κινηματογράφου και της τηλεόρασης αλλά και συγγραφέας με σημαντική δράση κατά της Δικτατορίας και υπέρ των ανθρωπίνων δικαιωμάτων.
Κρατικός Αερολιμένας Αλεξανδρούπολης «Δημόκριτος»

Ο Κρατικός Αερολιμένας Αλεξανδρούπολης «Δημόκριτος» (συντομογραφία IATA: AXD, ICAO: LGAL, ΥΠΑ: ΚΑΑΛΔ) βρίσκεται σε απόσταση 7 χλμ από το κέντρο της Αλεξανδρούπολης, πρωτεύουσας του Νομού Έβρου. Η πρόσβαση στο αεροδρόμιο, γίνεται μέσω της Ευρωπαϊκής Οδού 90 (Ε90) που συνδέει την Ελλάδα με την Τουρκία. Μελλοντικά θα υπάρχει πρόσβαση και μέσω της Εγνατίας Οδού.

Είναι ένα μέσης δυναμικότητας αεροδρόμιο, σε σχέση με τη διενέργεια πτήσεων και τη διακίνηση επιβατών. Ακολουθώντας την δυναμική ανάπτυξη της περιοχής, προβλέπεται στο μέλλον και η ραγδαία ανάπτυξη του αερολιμένα.
Citroën Type A

Tο Citroën Type A ήταν το πρώτο αυτοκίνητο που παρήγαγε η γαλλική αυτοκινητοβιομηχανία Citroën από την ίδρυσή της, τον Μάρτιο του 1919, από τον μηχανολόγο Αντρέ Σιτροέν (André Citroën). Η παραγωγή του μοντέλου ξεκίνησε τον Μάιο του 1919 και έληξε τον Δεκέμβριο του 1921, αφού είχαν κατασκευαστεί 24.093 αντίτυπα. Επίσης ήταν και το πρώτο, χρονολογικά, ευρωπαϊκό αυτοκίνητο μαζικής παραγωγής.
Παναγιώτης Κανέλος

Ο Παναγιώτης Κανέλος ήταν αγωνιστής κατά την Ελληνική Επανάσταση του 1821.

Υπηρέτησε μαζί με τους αδελφούς Μοθώνου με τους στρατηγούς Ανδρέα Λόντο και Ανδρέα Ζαΐμη. Παρευρέθηκε σε πολλές μάχες στην Πελοπόννησο, και σε άλλα μέρη της Ελλάδας. Πολέμησε στην πολιορκία του Μεσολογγίου και διακρίθηκε ως άξιος στρατιωτικός.
Παναγιώτης Γιαννόπουλος

Ο Παναγιώτης Γιαννόπουλος ή Νεζερίτης ήταν αγωνιστής της Επανάστασης του 1821 από την ορεινή Αχαΐα.

Γεννήθηκε στην περιοχή των Νεζερών και λεγόταν "Γιαννόπουλος" αλλά αναφέρεται συχνά ως "Νεζερίτης" λόγω της καταγωγής του, όπου έμεινε τελικά αυτό και ως επώνυμο της οικογενείας. Ήταν επίσημος νοικοκύρης και ένας από τους τότε προύχοντες των Νεζερών. Κατά τις αρχές της Επανάστασης έκανε πολλές δαπάνες από την προσωπική του περιουσία για τις ανάγκες του στρατοπέδου, ενώ επιπλέον διατηρούσε και ο ίδιος σώμα στρατιωτών, τους οποίους οδήγησαν τα παιδιά του στους πολέμους του απελευθερωτικού αγώνα κατά της Οθωμανικής Αυτοκρατορίας στις πολιορκίες των Πατρών και αλλού.
Κρατικός Αερολιμένας Ικαρίας «Ίκαρος»

Ο Κρατικός Αερολιμένας Ικαρίας «Ίκαρος» (συντομογραφία IATA: JIK, ICAO: LGIK, ΥΠΑ: ΚΑΙΡ), είναι το αεροδρόμιο της Ικαρίας το οποίο βρίσκεται στο νοτιοανατολικό άκρο του νησιού, στο Ακρωτήρι Δράκανο και νοτιοανατολικά του Αγίου Κηρύκου. Απέχει 12 χιλιόμετρα από την πόλη του Αγίου Κηρύκου. Έχει την δυνατότητα να φιλοξενήσει μόνο ελαφρά αεροσκάφη.
Σωτήρης Χαραλάμπης

Ο Σωτήρης Χαραλάμπης ήταν αγωνιστής και πολιτικός από την Αχαΐα που δραστηριοποιήθηκε στα χρόνια της ελληνικής επανάστασης του 1821.
Πυραμίδα του Μπολ

<br>


Η Πυραμίδα του Μπολ είναι ένα διαβρωμένο απομεινάρι ενός ασπιδοειδούς ηφαιστείου και καλδέρα, που σχηματίστηκε περίπου 7 εκατομ. χρόνια πριν. Βρίσκεται 20 χλμ ανατολικά της νήσου Λορντ Χάου και μαζί με αυτήν αποτελούν ένα αναγνωρισμένο από την UNESCO (το 1982) Μνημείο Παγκόσμιας Κληρονομιάς (γνωστό με το όνομα Σύμπλεγμα Νήσων Λορντ Χάου). Το ύψος του βράχου φτάνει τα 562 μέτρα ενώ το μήκος του τα 200 μέτρα. Γύρω της υπάρχουν λίγοστές μικρές νησίδες.

Πήρε το όνομά της από τον Henry Lidgbird Ball που την ανακάλυψε το 1788, την ίδια χρονιά που ανακάλυψε και το νησί Λορντ Χάου. Η πρώτη επιτυχημένη αναρρίχηση πραγματοποιήθηκε στις 14 Φεβρουαρίου 1965 από μια ομάδα ορειβατών από το Σίδνεϊ, ενώ είχε πραγματοποιηθεί μια πρώτη απόπειρα το 1964, από μια άλλη ομάδα του Σίδνεϊ, χωρίς επιτυχία. Το μέλος εκείνης της πρώτης αποτυχημένης αποστολής, ο επιχειρηματίας Ντικ Σμιθ, θα επιστρέψει το 1979 με μια νέα αποστολή και θα σηκώσει μια σημαία της Νέας Νότιας Ουαλίας, που τους παρείχε ο τότε πρωθυπουργός της, στην κορυφή της, ανακηρύσσοντας την και τυπικά έδαφος της πολιτείας.

Η αναρρίχηση απαγορεύτηκε το 1982 με σχετική πράξη, ενώ από το 1986 απαγορεύεται και η πρόσβαση στο νησί. Το 1990, πάντως, οι περιορισμοί έγιναν λιγότερο αυστηροί επιτρέποντας την αναρρίχηση σε ορισμένο αριθμό ατόμων, αλλά ύστερα από άδεια από τα αρμόδια όργανα.

Το 2001, προς έκπληξη των επιστημόνων, ανακαλύφθηκε πως στην πυραμίδα κατοικούσε ένας μικρός αριθμός (24 άτομα) από ένα ενδημικό είδος εντόμων του νησιού Λορντ Χάου (Dryococelus australis). Το έντομο αυτό ζεί σε ύψος 100 μέτρων από την επιφάνεια της θάλασσας, κάτω από θάμνους του είδους Melaleuca howeana. Το ίδιο έντομο είχε αποθανατιστεί και σε φωτογραφία ενός μέλους της αποστολής του 1964.
Χρυσανθακόπουλοι

Οι Χρυσανθακόπουλοι, περισσότερο γνωστοί ως Κουμανιώτες, ήταν αγωνιστές του Επανάστασης του 1821, καταγόμενοι από το ορεινό χωριό Κούμανι του Νομού Αχαΐας. Πολέμησαν σε πολλές μάχες, επί το πλείστον εντός της Πελοποννήσου αλλά και σε άλλα μέρη της Ελλάδας.

Πρόκειται για τους αδελφούς Θάνο, Κωνσταντίνο, Δημήτριο, Σταμάτη και Αγγελή. Ο Σταμάτης μάλιστα έπεσε μαχόμενος την 25 Μαρτίου στον Ξεσηκωμό της Πάτρας. Το πραγματικό επώνυμο τους ήταν Χρυσανθακόπουλοι αλλά ήταν ευρέως γνωστοί ως Κουμανιώτες, λόγω του τόπου καταγωγής τους, και τελικά το «Κουμανιώτης» υιοθετήθηκε ως επώνυμο της οικογενείας και αυτό πέρασε και στις μετέπειτα γενιές.

Πριν από την Επανάσταση του 1821 υπήρξαν καπεταναίοι και υπηρέτησαν στα Αγγλικά τάγματα των Επτανήσων ως αξιωματικοί, πιθανώς διωκόμενοι από τους Οθωμανούς, αφού, όπως αναφέρεται το 1816, τους δόθηκε αμνηστία. Εκεί διδάχτηκαν την οπλασκία και τις στρατιωτικές κινήσεις. Με την κήρυξη της ελληνικής επανάστασης, επέστρεψαν στην Αχαΐα και με τις γνώσεις τους αυτές παρουσιάστηκαν στην επανάσταση ως διδάσκαλοι. Δημιούργησαν δικά τους στρατιωτικά σώματα και σημαία και πολέμησαν γενναία με αυτά κατά την πολιορκία των Πατρών και αλλού. Το 1827 τα αδέλφια Κουμανιώτες διορίστηκαν αρχηγοί των όπλων της Επαρχίας Πατρών.
Τσουμέμπ

To Τσουμέμπ (Tsumeb) είναι η μεγαλύτερη κωμόπολη στην περιοχή Οσικότο στη βόρεια Ναμίμπια, αποτελώντας την «πύλη προς τη βόρεια» της χώρας. Είναι η πλησιέστερη πόλη στο Εθνικό Πάρκο Ετόσα και έχει πληθυσμό 14.113 κατοίκων. Ήταν η περιφερειακή πρωτεύουσα του Οσικότο (ή Otjikoto) μέχρι το 2008, οπότε και επιλέχτηκε η Ομουθίγια ως νέα πρωτεύουσα. Η περιοχή της πόλης Τσουμέμπ αποτελεί αυτόνομη εκλογική περιφέρεια. Είναι, ωστόσο, ιδιαίτερα διάσημη για το ομώνυμο πολυμεταλλικό κοίτασμα που υπήρχε στην περιοχή.

Το όνομα της πόλης δεν έχει διευκρινιστεί ως προς την ετυμολογία του. Δεν προέρχεται από ευρωπαϊκή γλώσσα, αλλά πιθανότατα από τη λέξη Νάμα της γλώσσας Χέχε (Khoekhoe), που αποδίδεται ως "η περιοχή του βατράχου" ή "η περιοχή με τα βρύα", πιθανότατα λόγω του πράσινου λόφου από μαλαχίτη που δέσποζε στην περιοχή, πριν καταστραφεί από τις εργασίες εξόρυξης. Κατά άλλη εκδοχή (της υπεύθυνης για το Μουσείο Τσουμέμπ Ι. Σατς) η λέξη προέρχεται από τη βουσμανική ρίζα "tsombtsou" που σημαίνει «ανοίγω μια τρύπα που κλείνει πάλι».
Λάζαρος Βούλγαρης

Ο Λάζαρος Βούλγαρης (1850 - 21 Φεβρουαρίου 1893) ήταν Έλληνας πολιτικός.
Πανεπιστήμιο του Γκρατς

Το Πανεπιστήμιο του Γκρατς (γερμανικά: "Karl-Franzens-Universität Graz") είναι ένα πανεπιστήμιο το οποίο βρίσκεται στο Γκρατς της Αυστρίας. Είναι το τρίτο μεγαλύτερο και δεύτερο παλαιότερο πανεπιστήμιο της Αυστρίας.

Είναι το παλαιότερο πανεπιστήμιο της πόλης, ιδρύθηκε το 1585 από τον αρχιδούκα Κάρολο B' της Αυστρίας.
Μελέιν Γουόκερ

Η Μελέιν Γουόκερ ("Melaine Walker", 1 Μαρτίου 1983) είναι Τζαμαϊκανή αθλήτρια του στίβου και συγκεκριμένα των 400 μέτρων με εμπόδια. Είναι κάτοχος τόσο του Ολυμπιακού ρεκόρ όσο και αυτού της Παγκόσμιας Ομοσπονδίας Στίβου (IAFF) στα 400 μέτρα με εμπόδια. Είναι κάτοχος του Ολυμπιακού ρεκόρ με χρόνο 52.64 δευτερόλεπτα από τους Ολυμπιακούς Αγώνες του 2008 στο Πεκίνο ενώ ο χρόνος των 52.42 δευτερολέπτων στο Παγκόσμιο Πρωτάθλημα Στίβου 2009 στο Βερολίνο είναι ο δεύτερος καλύτερος στην ιστορία.
Μιχαήλ Περδικάρης

Ο Μιχαήλ Περδικάρης ή Πρεδικάρης (Κοζάνη, 1766 - Μοναστήρι, 1828) ήταν Έλληνας γιατρός και λόγιος από την Κοζάνη. Καταγόταν από οικογένεια γιατρών και έμεινε γνωστός για την έντονη κριτική που άσκησε με το λογοτεχνικό του έργο στην κοινωνία της εποχής του.
Toyota Carina E

Το Toyota Carina E (επίσημος κωδικός Carina T190, ενώ ήταν γνωστό ως Corona στην έκδοση ταξί) ήταν ένα αυτοκίνητο που παρήχθη από την ιαπωνική αυτοκινητοβιομηχανία Toyota, από το 1992 έως το 1998. Το μοντέλο αυτό, ανήκε στην κατηγορία των μεσαίων οικογενειακών αυτοκινήτων (κατηγορία D).

Επίσημα παρουσιάστηκε για πρώτη φορά στο Σαλόνι Αυτοκινήτου της Γενεύης τον Μάρτιο του 1992 και έφτασε στις αντιπροσωπείες της Ευρώπης σταδιακά μέσα στην άνοιξη, ενώ ειδικότερα στην Ελλάδα λανσαρίστηκε στα τέλη Μαΐου. Ήταν η ευρωπαϊκή έκδοση του Toyota Corona, καθώς στην Ιαπωνία διατέθηκε ως Corona SF, ενώ η εκδοχή station wagon, η οποία προστέθηκε το 1993, έγινε αυτόνομο μοντέλο για την ιαπωνική αγορά, όπου και κυκλοφόρησε με την ονομασία Toyota Caldina. Το Carina E κατασκευαζόταν στο Burnaston, κοντά στο Ντέρμπισαϊρ στο Ηνωμένο Βασίλειο. Στις αρχές του 1998, η παραγωγή του σταμάτησε οριστικά και αντικαταστάθηκε από το Toyota Avensis πρώτης γενιάς.
Δημήτριος Ινδαρές

μικρογραφία|Μνημείο Δημητράκη Ινταρέ στο Λειβάρτζι (Μεσοχώρι), δαπάναις Συλλ. Λειβαρτζινών Αθήνας (σχ. Απ. Πολυχρονιάδης)
Ο Δημήτριος Ινδαρές (Δημητράκης Ινταρές) ήταν αγωνιστής της Επανάστασης του 1821.
Παναγιώτης Σοφιανόπουλος

:"Για τον ποδοσφαιριστή (γεν. 1968), δείτε Παναγιώτης Σοφιανόπουλος (ποδοσφαιριστής)"
Ο Παναγιώτης Σοφιανόπουλος (1786, Σοπωτό Καλαβρύτων - 1856, Σύρος) ήταν Έλληνας ιατρός, Φιλικός, αγωνιστής του 1821, εκδότης, πολιτικός και υποστηρικτής προοδευτικών για την εποχή του ιδεών. Για τη δραστηριότητά του και τις ιδέες του αφορίστηκε από την εκκλησία και φυλακίστηκε.
Φιλελεύθερο Δημοκρατικό Κόμμα της Ρωσίας

Το ΦΔΚΡ (ЛДПР) ή αλλιώς Φιλελεύθερο Δημοκρατικό Κόμμα της Ρωσίας είναι ένα από τα πολιτικά κόμματα της Ρωσικής Ομοσπονδίας. Ιδρύθηκε το 1990 από τον Βλαντιμίρ Ζιρινόφσκι και από τον Βλαντιμίρ Μπογκατσιόφ. Από τότε εώς και σήμερα ηγέτης του κόμματος είναι ο Βλαντιμίρ Ζιρινόφσκι. Το κόμμα ήταν το δεύτερο κόμμα στην ιστορία της Ε.Σ.Σ.Δ, μετά το Κομμουνιστικό Κόμμα της Σοβιετικής Ένωσης, και λογικά το πρώτο κόμμα της αντιπολίτευσης. Το κόμμα είναι το δεύτερο ισχυρότερο στην Ρωσία μετά την Ενωμένη Ρωσία και θεωρεί το κόμματα Γιάμπλοκο και άλλα φιλελεύθερα κινήματα ως τους κυριότερους αντιπάλους του. Αξιοσημείωτο είναι επίσης ότι διατηρεί καλές σχέσεις με το κυβερνών κόμμα Ενωμένη Ρωσία. Είναι γενικά εναντίον στην πολιτική του ΝΑΤΟ και των Η.Π.Α ενώ θεωρεί όπως και τα υπόλοιπα ρωσικά κόμματα τον δυτικό τρόπο ζωής ως εχθρό του ρωσικού έθνους.
Σωτήριος Παπαδαίος

Ο Σωτήριος Παπαδαίος ήταν αγωνιστής της Επανάστασης του 21.
Κρατικός Αερολιμένας Ιωαννίνων «Βασιλεύς Πύρρος»

Ο Κρατικός Αερολιμένας Ιωαννίνων «Βασιλεύς Πύρρος» (συντομογραφία IATA: IOA, ICAO: LGIO, ΥΠΑ: ΚΑΙΩΠ) βρίσκεται σε απόσταση 5 χιλιομέτρων από το κέντρο της πόλης των Ιωαννίνων και εξυπηρετεί όλη την περιοχή του Νομού Ιωαννίνων και της δυτικής και βόρειας Ελλάδας.
Σπύλιος Αργυρακόπουλος

Ο Σπύλιος Αργυρακόπουλος ήταν αγωνιστής της Επανάστασης του 1821.
Αμπού Νουβάς

Ο Αμπού Νουβάς αλ Χασάν μπεν Χανί αλ Χακαμί (756 – 814) γνωστός και ως Αμπού Νουβάς (αραβική γλώσσα: أبو نواس), ήταν διάσημος κλασικός Άραβας ποιητής. 

Γεννήθηκε στην πόλη Αχβάζ της Περσίας, από Άραβα πατέρα και Περσίδα μητέρα και μελέτησε όλα τα είδη της Αραβικής ποίησης. Το πρόσωπο του μυθοποιήθηκε από τον λαό, και το όνομα του αναφέρεται πολλές φορές σε μύθους και θρύλους, όπως στις ιστορίες της συλλογής Χίλιες και Μια Νύχτες.

Έζησε επί της βασιλείας του χαλίφη Χαρούν αλ Ρασίντ.
Ανάδραση

thumb|right|400px|Σύστημα με βρόχο ανάδρασης
Ανάδραση (αγγλικά: "feedback") ονομάζεται η ανατροφοδότηση της εξόδου ενός συστήματος στην είσοδο του. Τα συστήματα με βρόχο ανάδρασης είναι σημαντικά τόσο στη μαθηματική θεωρία αυτομάτου ελέγχου όσο και σε πολλά τεχνολογικά συστήματα. Η ανάδραση μπορεί να είναι είτε (συνηθέστερα) "αρνητική ανάδραση", είτε (σπανιότερα) "θετική ανάδραση".

Αρνητική ανάδραση έχουμε όταν το σήμα εξόδου y αφαιρείται από το σήμα εισόδου r με αποτέλεσμα είσοδο ελέγχου e που τείνει να αποκαταστήσει την ισορροπία, όποτε έχουμε απομάκρυνση της εξόδου από τη θέση ισορροπίας. Θετική ανάδραση έχουμε όταν η ανάδραση προστίθεται και ενισχύει οποιαδήποτε μεταβολή κατάστασης, για παράδειγμα αύξηση της εξόδου προστίθεται στην είσοδο και προκαλεί περαιτέρω αύξηση κοκ.

Στο σχήμα βλέπουμε ένα γενικό σχηματικό διάγραμμα συστήματος με βρόχο ανάδρασης. Μπορεί να αφορά οποιοδήποτε είδος συστήματος, για παράδειγμα ηλεκτρικό σύστημα, υδραυλικό σύστημα ή ακόμα και σχηματική αναπαράσταση τμήματος της λειτουργίας βιολογικού συστήματος, οικονομικού συστήματος κοκ. Το σύστημα χωρίς το βρόχο ανάδρασης απεικονίζεται από το κουτάκι Ρ. Ολόκληρο το διάγραμμα της εικόνας μαζί με τα κουτάκια F, C και τα σήματα ελέγχου r, e, u, και την τελική έξοδο του συστήματος y, που απεικονίζονται με βελάκια, είναι το σύστημα ελέγχου.
Καρασπύρος

Ο Καρασπύρος ήταν αγωνιστής της Επανάστασης του 1821, από την ορεινή Αχαΐα.
ΜΕΒΓΑΛ

Η ΜΕΒΓΑΛ (Μακεδονική Βιομηχανία Γάλακτος) αποτελεί μια από τις κύριες γαλακτοβιομηχανίες της Ελλάδας. Ιδρύθηκε το 1950 και εδρεύει στα Κουφάλια του Νομού Θεσσαλονίκης.

Η ΜΕΒΓΑΛ παράγει και διαθέτει:
* Φρέσκο παστεριωμένο γάλα 
* Γιαούρτια Ευρωπαϊκού και Παραδοσιακού τύπου 
* Τυροκομικά Προϊόντα 
* Επιδόρπια και ρυζόγαλο, ζελέ και κρέμες γάλακτος 
* Προϊόντα χωρίς χοληστερίνη 
* Φυσικοί χυμοί και φρουτοποτά.
Καπετάν Κωνσταντής

Ο Καπετάν Κωνσταντής ήταν αγωνιστής της επανάστασης του 1821.
Αναγνώστης Ματσούκας

Ο Αναγνώστης Ματσούκας ήταν Έλληνας αγωνιστής και πολιτικός του αγώνα του 1821.
Ιεβουσαίοι

Οι Ιεβουσαίοι ήταν αρχαίος βιβλικός λαός που αναφέρεται στη Παλαιά Διαθήκη. Τους Ιεβουσαίους αναφέρει ο Μωυσής στη Γένεση.

Οι Ιεβουσαίοι ήταν ένας αρχαιότατος νομαδικός λαός που φέρεται να εγκαταστάθηκε μόνιμα στην αρχαία Παλαιστίνη πριν την εκεί εγκατάσταση του Αβραάμ, οι απόγονοι του οποίου καθοδηγούμενοι από τον Γιαχβέ έμελλε να υποτάξουν και αυτόν τον λαό μεταξύ άλλων εισβάλλοντας στα εδάφη τους. Σύμφωνα με την Παλαιά Διαθήκη ήταν λαός συγγενικής φυλής των Χαναναίων. Ο Λαός αυτός ζούσε νότια της Νεκράς Θάλασσας και φέρονται να ήταν οι πρώτοι οικιστές της Ιερουσαλήμ.

Αρχικά οι Ιεβουσαίοι διοκούνταν από δικούς τους ηγεμόνες, σημαντικότερος των οποίων ήταν ο Μελχισεδέκ, μέχρι που υποτάχθηκαν τελικά στον Βασιλέα Δαυίδ του Σολομώντα, γενόμενοι δούλοι των Ισραηλιτών, κατ΄ επιθυμία του Γιαχβέ.

Οι Ιεβουσαίοι αναφέρονται στα βιβλικά κείμενα Γένεση (Κεφ:14, 18-19, 22), Ιησούς του Ναυή (11:03, 15:63), Αριθμοί (13:29), Κριτές (1:21), Β΄ Σαμουήλ (5:06), Α΄ Βασιλέων (9:20-21) και Α΄ Χρονικά (11:3-8)
Αναγνώστης Παπασταθόπουλος

Ο Αναγνώστης Παπασταθόπουλος ήταν αγωνιστής της επανάστασης του 1821.
Στέλιος Μαλεζάς

Ο Στέλιος Μαλεζάς (Κατερίνη, 11 Μαρτίου 1985) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του κεντρικού αμυντικού.
Σαβόγιας Ρούσμελης

Ο Σαβόγιας Ρούσμελης ( ή Σουρμελής ή Σουμερλής) ήταν ένας από τους πρώτους δραματουργούς της νεότερης ελληνικής λογοτεχνίας. Δεν είναι γνωστό πότε ακριβώς γεννήθηκε ούτε πότε πέθανε, είναι γνωστό όμως ότι ανέπτυξε λογοτεχνική και θεατρική δραστηριότητα στη Ζάκυνθο τον 18ο αιώνα. Καταγόταν από οικογένεια που απαντά στο νησί το 1632 και προέρχεται από την Κρήτη. Στα έργα του εμπνεύστηκε από την κοινωνική ζωή του νησιού και χρησιμοποίησε τη δημοτική γλώσσα με πολλούς ζακυνθινούς ιδιωματισμούς.
Γεώργιος Ρουσιάδης

Ο Γεώργιος Ρουσιάδης (1783-1852) ήταν μέλος της Φιλικής Εταιρίας και λόγιος.
Τετράεδρο

Τετράεδρο είναι το πολύεδρο που έχει τέσσερις έδρες, δηλαδή η τριγωνική πυραμίδα. 

Ειδικότερα, το κανονικό τετράεδρο είναι το Πλατωνικό στερεό που έχει τέσσερις έδρες. Με άλλα λόγια είναι ένα τριδιάστατο γεωμετρικό σχήμα, το οποίο οριοθετείται από τέσσερα κανονικά πολύγωνα, και συγκεκριμένα από τέσσερα ίδια ισόπλευρα τρίγωνα.

Το τετράεδρο ως γεωμετρικό στερεό έχει τέσσερις έδρες, έξι ακμές και τέσσερις κορυφές.
Τα Παραμύθια του Χόφμαν

Τα Παραμύθια του Χόφμαν ("Les Contes d'Hoffmann") είναι όπερα του συνθέτη Ζακ Όφενμπαχ, σε λιμπρέτο του Ζυλ Μπαρμπιέ. Ο επώνυμος ρόλος του "Χόφμαν" είναι εμπνευσμένος από πραγματικό πρόσωπο, τον συγγραφέα Ερνστ Χόφμαν, του οποίου πέντε φανταστικές ιστορίες αποτέλεσαν τη βάση του λιμπρέτου.

Η όπερα έκανε πρεμιέρα στο Παρίσι το 1881, λίγους μήνες μετά το θάνατο του συνθέτη, και εξακολουθεί να είναι πολύ δημοφιλής μέχρι σήμερα.
Νικόλαος Οικονόμου

Ο Νικόλαος Οικονόμου και οι αδελφοί του ήταν οικονομικοί υποστηρικτές της Ελληνικής Επανάστασης του 1821.
Χάτση Γιάννης

Ο Χάτση Γιάννης ήταν αγωνιστής του 1821.

Η καταγωγή του ήταν από το Σοφικό της επαρχίας Κορίνθου. Έφυγε για την Ανατολή και επέστρεψε στις αρχές της επανάστασης. Υπηρέτησε ως στρατιώτης στις δύο πολιορκίες της Κορίνθου, και στη μάχη του Αγιονoρίου κατά την επιστροφή του Δράμαλη στην Κόρινθο.
Φοντάνα ντι Τρέβι

Η Φοντάνα ντι Τρέβι (ιταλ. "Fontana di Trevi") ή Κρήνη ντι Τρέβι, είναι σιντριβάνι στην περιοχή Τρέβι στη Ρώμη, στην Ιταλία. Είναι το μεγαλύτερο μπαρόκ σιντριβάνι της πόλης ύψους 25,9 μέτρων και πλάτους 49 
μέτρων. Σχεδιάστηκε από τον Ιταλό αρχιτέκτονα Νικόλα Σάλβι και ολοκληρώθηκε από τον Πιέτρο Μπράτσι.
Γεώργιος Σπυρίδων

Ο Γεώργιος Σπυρίδων ή Συδέρης ήταν αγωνιστής του 1821.

Η καταγωγή του ήταν από τα Τρίκαλα Κορινθίας. Ήταν δεξί χέρι του Κιαμίλμπεη, αλλά βρέθηκε στον αγώνα όταν για χάρη της πατρίδας του απαρνήθηκε τον Τούρκο αφέντη του. Έκανε πολλά πριν και μετά την επανάσταση και φάνηκε χρήσιμος. Πέθανε δυστυχισμένος, πάμφτωχος και άστεγος σε ένα ξενοδοχείο της Αθήνας που τρεφόταν από τα απομεινάρια.
Μιξίτης

Ο μιξίτης (αγγλ. mixite) είναι αρσενικικό ένυδρο ορυκτό του βισμουθίου και του χαλκού. Οφείλει το όνομά του στον υπεύθυνο του ορυχείου του Jachymov ( Τσεχία) Anton Mixa (1838 - 1906), ο οποίος και πρωτοεντόπισε το ορυκτό.

Είναι σχετικά σπάνιο δευτερογενές ορυκτό, σχηματιζόμενο στις ζώνες οξείδωσης χαλκούχων - βισμουθιούχων αποθέσεων. Σχηματίζει σειρά παραμικτικών ορυκτών, τα οποία έχουν το γενικό τύπο ΑCu6(XO4)3(OH)6 . 3H2O, όπου Α= βισμούθιο, αργίλιο, ασβέστιο, δημήτριο, λανθάνιο, ύττριο, νεοδύμιο ή θόριο και Χ = αρσενικό ή φωσφόρος. Τα κυριότερα μέλη της σειράς είναι:
*Αγαρδίτης (από τον οποίο και ξεωρίζει πολύ δύσκολα)
*Γκαουντεΐτης (περιέχει Al και Υ)
* Μιξίτης
* Πητερσίτης (περιέχει ύττριο, ασβέστιο και φωσφόρο)

Ορυκτά με τα οποία σχετίζεται είναι το αυτοφυές βισμούθιο, ο ερυθρίτης, ο μαλαχίτης, ο βαρύτης, ο βισμουθίτης, ο βουλφενίτης, ο μιμητίτης και ο "λειμωνίτης". Λόγω των συγγενών ορυκτών και των πολύ όμορφων συσσωματωμάτων του είναι ορυκτό περιζήτητο από συλλέκτες.

Ανευρίσκεται σε αρκετά σημεία του πλανήτη. Αξιοσημείωτες είναι οι εμφανίσεις του στο Jachymov (Joachimsthal) της Τσεχίας, τη Γερμανία (Σαξωνία, Μέλας Δρυμός, Θουριγγία, Βάδη-Βυρτεμβέργη και ιδιαίτερα στο ορυχείο Clara πολύ όμορφοι κρύσταλλοι), την Κορνουάλη στην Αγγλία, στο Cap Garonne της Γαλλίας, την Ιταλία, το Ζακατέκας του Μεξικού, το Τσουμέμπ της Ναμίμπια και αρκετές Πολιτείες των ΗΠΑ. Αναφέρεται επίσης η ύπαρξή του σε αρκετές ακόμη χώρες.

Στην Ελλάδα ανευρίσκεται σε όμορφα συσσωματώματα στα μεταλλεία Λαυρίου (Ιλάριον Νο 50 στην Καμάριζα, στο Νο 19 του Σουνίου και στο km-3 ορυχείο του Λαυρίου.
Γεώργιος Δασκαλόπουλος

Ο Γεώργιος Δασκαλόπουλος ήταν Έλληνας αγωνιστής της επανάστασης του 1821.
Δίκαιη Ρωσία

Η Δίκαιη Ρωσία (ρωσ. "Справедливая Россия") είναι πολιτικό κόμμα της Ρωσικής Ομοσπονδίας. Ηγέτης του από την ίδρυση του το 2006 είναι ο Σεργκέι Μιρόνοφ, που είναι Πρόεδρος του Ομοσπονδιακού Συμβουλίου της Ρωσίας.
Γεώργιος Αγαλλόπουλος

Ο Γεώργιος Αγαλλόπουλος ήταν αγωνιστής της Ελληνικής Επανάστασης του 1821.
Σιαουλιάι Αρίνα

H Šiaulių arena "(προφορά:Σιαουλιάι Αρίνα)" είναι το μεγαλύτερο γήπεδο της πόλης Σιαουλιάι στη Λιθουανία. Χρησιμοποιείται κυρίως για αγώνες καλαθοσφαίρισης και συναυλίες. Η χωρητικότητά του ανέρχεται σε 5.500 θέσεις για αγώνες καλαθοσφαίρισης και 7.400 για συναυλίες. Άνοιξε τις πύλες του στις 25 Ιουλίου του 2007 και το κόστος ανέγερσής του ανήλθε στα 20 εκατομμύρια ευρώ. Ιδιαίτερο χαρακτηριστικό του γηπέδου είναι το ολογραφικό γυαλί που χρησιμοποιήθηκε για την πρόσοψη του κτηρίου. 

Το γήπεδο χρησιμοποιήθηκε για τις ανάγκες του Ευρωμπάσκετ 2011 που διεξάχθηκε στην Λιθουανία και φιλοξένησε τους αγώνες του 2ου Ομίλου.
Αναγνώστης Ζέρβας

Ο Αναγνώστης Ζέρβας ήταν αγωνιστής και πολιτικός του αγώνα του 1821.

Η καταγωγή του ήταν από το Κρανίδι. Υπήρξε πολιτικός και στρατιωτικός και πήρε μέρος στην πολιορκία του Ναυπλίου. 

Αργότερα έγινε γερουσιαστής της Πελοποννήσου. Δεξί χέρι του Κολοκοτρώνη, φυλακίστηκε κι ο ίδιος στο Παλαμήδι.
Βραβείο της Τιμής

Το Βραβείο της Τιμής είναι ένα βραβείο της Ρωσικής Ομοσπονδίας. Ιδρύθηκε με το προεδρικό διάταγμα Νο 442 στις 2 Μαρτίου 1994.
Ιωάννης Μήτσας

Ο Ιωάννης Μήτσας ήταν αγωνιστής της Ελληνικής Επανάστασης του 1821.

Γεννήθηκε στην Ερμιόνη Αργολίδας το 1794. Πατέρας του ήταν ο καραβοκύρης Αδριανός Ι. Μήτσας και μητέρα του η αρχοντοπούλα Θεοδότη ή Θεοδώρα, της εύπορης οικογένειας Σαρρή. Αδελφός του ήταν ο Σταμάτης Μήτσας. 

Υπηρέτησε στρατιώτης και πολέμησε στην πολιορκία του Ναυπλίου. Πήρε μέρος στις μάχες εναντίον του Δράμαλη. Πήγε και στην Ρούμελη μαζί με τον Νικήτα, και αργότερα με τον στρατηγό Γ. Κολοκοτρώνη. Έπεσε μαχόμενος στην εκστρατεία του Καραΐσκάκη προς απελευθέρωση των Αθηνών.
Γεώργιος Βενδότης

Ο Γεώργιος Βενδότης ή Βεντότης (1757 - 28 Νοεμβρίου 1795) ήταν Έλληνας μεταφραστής, συγγραφέας, επιμελητής εκδόσεων και τυπογράφος, από τους πρωτοπόρους της νεοελληνικής τυπογραφίας με καταγωγή από τη Ζάκυνθο.
right|thumb|Το «Λεξικό», ελληνογαλλικό, που εξέδωσε ο Βεντότης το 1804 στη Βιέννη
Ιωάννης Παπαλεξόπουλος

Ο Ιωάννης Παπαλεξόπουλος ήταν αγωνιστής της Ελληνικής Επανάστασης του 1821.

Η καταγωγή του ήταν από την επαρχία Άργους. Αναδείχτηκε καλός στρατιωτικός. Έλαβε μέρος σε πολλές μάχες με τον στρατηγό Γενναίο Κολοκοτρώνη καθ' όλη την διάρκεια του αγώνα.
Ιωάννης Περρούκας

Ο Ιωάννης Περρούκας ή Μπερούκας ήταν αγωνιστής της Ελληνικής Επανάστασης του 1821.

Η καταγωγή του ήταν από την επαρχία Άργους. Η οικογένειά του ήταν μια από τις επισημότερες της Πελοποννήσου. Ήταν ο αδελφός του Χαράλαμπου και του Δημήτρη. 

Φυλακίστηκε από τους Τούρκους στην Τριπολιτσά μαζί με τους υπόλοιπους προύχοντες και αρχιερείς. Μετά την άλωση της Τριπολιτσάς αποφυλακίστηκε, δεν πρόλαβε να φτάσει όμως στην πατρίδα του, επειδή πέθανε μόλις έφτασε στον Αχλαδόκαμπο.
Σπύρος Παπαλεξόπουλος

Ο Σπύρος Παπαλεξόπουλος ήταν πολιτικός της εποχής του αγώνα του 1821 από το Ναύπλιο.

Αδελφοί του ήταν ο Ιωάννης και ο Νικόλαος. 

Υπήρξε πληρεξούσιος σε Εθνικές Συνελεύσεις και βουλευτής. Υπηρέτησε και σε πολλές άλλες πολιτικές υπηρεσίες, μεταξύ των οποίων και δήμαρχος Ναυπλίου, και πέθανε ως γερουσιαστής το 1850. Ήταν σύζυγος της Καλλιόπης Παπαλεξοπούλου.
Νέζος

Ο καπετάν Τάσος Νέζος ήταν αγωνιστής του 1821.

Η καταγωγή του ήταν από το Κουτσοπόδι Αργολίδος. Έγινε γνωστός για τις υπηρεσίες του στον αγώνα.

Ήταν συνεργάτης του Θεόδωρου Κολοκοτρώνη στο κάψιμο των σπαρτών του κάμπου για να μη βρει ο Δράμαλης τροφή για τα στρατεύματά του, συντελώντας και αυτός στην καταστροφή του. Πήρε μέρος στην πολιορκία του Ναυπλίου και σε πολλές μάχες όπου και διακρίθηκε για την ανδρεία του. Στη μάχη των Δερβενακίων πολέμησε ηρωικά επικεφαλής 200 Κουτσοποδιωτών, λαβώθηκε στο γόνατο και έμεινε χωλός δια βίου.

Από τους απογόνους του φυλάσσονται στο Κουτσοπόδι το γιαταγάνι του με ασημένια λαβή και διάφορα έγγραφα της εποχής της επανάστασης και μεταγενέστερα. Τα απομεινάρια του σπιτιού του σώζονται ακόμη στο Κουτσοπόδι.
Θεόδωρος Μανούσης

Ο Θεόδωρος Μανούσης (1793-1858) ήταν Έλληνας ιστορικός ο οποίος ήταν ο πρώτος καθηγητής της Ιστορίας στο Πανεπιστήμιο Αθηνών και εθνικός ευεργέτης.
Χρήστος Βλάσης

Ο Χρήστος Βλάσης ή Βλάσσης ήταν πολιτικός της εποχής του αγώνα του 1821.

Προεπαναστατικά ήταν προεστός του Άργους. Καταγόταν από την πολυμερής οικογένεια των Βλάσιδων με καταγωγή από την Κοτίτσα Αρκαδίας που κατά τα Ορλοφικά αναγκάστηκαν και μετοίκησαν στο Άργος. Η οικογένεια συνείσφερε πολλά και δαπάνησε μεγάλο μέρος της ιδιωτικής της περιουσίας για τον Αγώνα. Ο πατέρας του Θεόδωρος ήταν ο πρώτος Έλληνας Υπουργός (Μίνιστρος τότε) Δικαιοσύνης και από τα αδέλφια του ο Ιωάννης χρημάτισε επίσης δήμαρχος και βουλευτής. 

Ο Χρήστος υπήρξε πληρεξούσιος των Εθνικών Συνελεύσεων, έπαρχος Ναυπλίου, σύμβουλος επικρατείας, το 1844-1849 γερουσιαστής, ο πρώτος Δήμαρχος Άργους το 1834-1838, και βουλευτής.
ΕΡΑ Σπορ

Η ΕΡΑ Σπορ (Ελληνική Ραδιοφωνία Σπορ) είναι ο θεματικός αθλητικός ραδιοφωνικός σταθμός της ΕΡΤ.

Ο σταθμός μεταδίδει 24 ώρες το 24ωρο πρόγραμμα αθλητικού περιεχομένου και μεταδόσεις αγώνων από όλα τα αθλήματα, ενώ στο πρόγραμμά του περιλαμβάνει και πολιτικό δελτίο ειδήσεων. Εκπέμπει στους 101.8 μεγακύκλους (MHz) (FM) και στους 981 χιλιόκυκλους (KHz) (AM).
Σακελάριος Καλογονιώτης

Ο καπετάνιος Σακελάριος Καλογονιώτης ήταν αγωνιστής του 1821.

Η καταγωγή του ήταν από την επαρχία του Μιστρά. Διακρίθηκε για τη γενναιότητά του και για τις γνώσεις του. Έλαβε μέρος σε όλη την πολιορκία της Τριπολιτσάς και στις μάχες του Δράμαλη.
Δημήτριος Δικαίος

Ο Δημήτριος Δικαίος του Ηλία ή Φλέσας ήταν αγωνιστής της Ελληνικής Επαναστάσεως του 1821.
Μοσχοφόρος

thumb|268x268px|Ο μοσχοφόρος (ολική άποψη)|αριστερά
Ο Μοσχοφόρος είναι αρχαίο αττικό γλυπτό. Το σώμα βρέθηκε το 1864 και η βάση το 1887 στη Περσική Τάφρο, στις ανασκαφές της Ακρόπολης. Βρέθηκαν ακόμα πολλά άλλα μικρότερα κομμάτια, και το άγαλμα συμπληρώθηκε αρκετά, χωρίς όμως να είναι τελικά ολοκληρωμένο. Φυλάσσεται στο μουσείο της Ακρόπολης στην Αθήνα.
Πέτρος Αναγνωστόπουλος

Ο Πέτρος Αναγνωστόπουλος ή Μπαρμπιτσιώτης ήταν Έλληνας αγωνιστής του 1821.
Πριμαντόνα

Πριμαντόνα και ντίβα είναι δύο όροι που προέρχονται από τον κόσμο της όπερας και περιγράφουν τη διάσημη τραγουδίστρια. Αμφότεροι προέρχονται από τα ιταλικά και χρησιμοποιούνται αμετάφραστοι - στην κυριολεξία "prima donna" είναι η πρώτη κυρία και "diva" σημαίνει θεά.

Στις απαρχές της όπερας η πριμαντόνα ήταν τεχνικός όρος και αναφερόταν στο γυναικείο πρωταγωνιστικό ρόλο μιας παράστασης - αντίστοιχα για τον ανδρικό πρώτο ρόλο ο όρος ήταν "primo uomo", δηλ. πρώτος άνδρας. Σύντομα όμως άρχισε να αποδίδεται από το κοινό ως τίτλος θαυμασμού στις πιο χαρισματικές ερμηνεύτριες και καθιερώθηκε ως τέτοιος στην καθομιλουμένη. Από τεχνική άποψη οι πριμαντόνες είναι συνήθως σοπράνο (π.χ. Μαρία Κάλλας, Μονσεράτ Καμπαγιέ), αφού για τέτοιο ύψος φωνής έχουν γραφτεί οι σπουδαιότεροι ρόλοι. Πάντως αυτό δεν είναι απόλυτο, καθώς σπουδαίες μέτζο, όπως η Τσετσίλια Μπάρτολι ή η Αγνή Μπάλτσα, χαρακτηρίζονται επίσης ως πριμαντόνες ή ντίβες από το κοινό και τον τύπο. 

Στις μέρες μας η λέξη "πριμαντόνα" μπορεί να χρησιμοποιηθεί και με ειρωνική σημασία, για να χαρακτηρίσει ανθρώπους που η διασημότητα τους έκανε ματαιόδοξους, εγωπαθείς ή εθισμένους στην πολυτέλεια - αυτό οφείλεται στο γεγονός πως πολλές πραγματικές πριμαντόνες έχουν περάσει στη συλλογική μνήμη ως τέτοιες προσωπικότητες.
Αντώνιος Κουμουστιώτης

Ο Αντώνιος Κουμουστιώτης ήταν Έλληνας αγωνιστής της Επανάστασης του 1821.
Toyota Century

Το Toyota Century είναι ένα μεγάλο υπερπολυτελές 4-πορτο σεντάν αυτοκίνητο της κατηγορίας F, που παράγεται από την Kento Auto Works Ltd. για λογαριασμό της Toyota, κυρίως για την ιαπωνική αγορά. Η παραγωγή του άρχισε τον Νοέμβριο του 1967 και η πρώτη γενιά του μοντέλου ήταν επί 30 χρόνια σχεδόν αμετάβλητη αισθητικά, με βαθμιαίες μόνο βελτιώσεις στο τεχνολογικό του υπόβαθρο. Μόλις τον Απρίλιο του 1997 λανσαρίστηκε μια δεύτερη γενιά, που είχε αναθεωρηθεί πλήρως, και κατασκευάστηκε έως τον Φεβρουάριο του 2017, επί σχεδόν 20 χρόνια, ενώ η τρίτη γενιά του παρουσιάστηκε επίσημα τον Οκτώβριο του 2017 και μπήκε στην παραγωγή τον Ιούνιο του 2018.

Ενώ το επίπεδο εξοπλισμού του Century είναι πάντα εξαιρετικά υψηλό, η βασική φιλοσοφία της εξωτερικής του εμφάνισης παραμένει ακόμα και σήμερα αμετάβλητη, αν και έχουν υπάρξει ορισμένες δευτερεύουσες βελτιώσεις από την πρώτη γενιά του, διότι θεωρείται επίσημα ως «ένα σύμβολο για συντηρητική επιτυχία». Μάλιστα οι εξωτερικοί καθρέφτες του Century στις 2 πρώτες γενιές του, συνέχιζαν να τοποθετούνται στα μπροστινά φτερά, καθώς ήταν παραδοσιακό χαρακτηριστικό των παλαιών ιαπωνικών αυτοκινήτων. Ωστόσο, στη δεύτερη γενιά του μπορούσε να παραγγελθεί και με καθρέφτες συμβατικής τοποθέτησης, για όσους διαφωνούσαν με την ιδέα αυτή. Στην τρίτη γενιά του, απέκτησε αποκλειστικά καθρέφτες συμβατικής τοποθέτησης και με τα πλαϊνά φλας πάνω σε αυτούς.

Από την εισαγωγή του, το 1967, και επί όλα τα έτη παραγωγής του, το Century είναι η επίσημη ναυαρχίδα της Toyota στην Ιαπωνία, με τιμή πώλησης υψηλότερη ακόμα και από αυτήν των μοντέλων της Lexus, που είναι η πολυτελής θυγατρική της Toyota. Δεν μπορεί να παραγγελθεί στις ιαπωνικές αντιπροσωπείες της Lexus, παρά μόνο σε κάποιες ειδικές για αυτό τον σκοπό αντιπροσωπείες της Toyota. Στα άλλα κράτη διεθνώς, η ναυαρχίδα του ομίλου Toyota είναι το επίσης σεντάν πολυτελείας της κατηγορίας F Lexus LS, το οποίο διαχρονικά φέρει μια έντονα φουτουριστική εμφάνιση και έχει εντελώς διαφορετική αισθητική φιλοσοφία από το Century.
Ποδοσφαιρικός Όμιλος Ορμήδειας

Ο Ποδοσφαιρικός Όμιλος Ορμήδειας (ή η Ορμήδεια FC) είναι κυπριακή ποδοσφαιρική ομάδα με έδρα την Ορμήδεια της επαρχίας Λάρνακας. Ιδρύθηκε το 2006. Τα χρώματα της ομάδας είναι το μαύρο και το πράσινο. Ως έδρα χρησιμοποιεί το Κοινοτικό Στάδιο Ορμήδειας.
Παπαφώτης

Ο Παπαφώτης (κοσμικό όνομα "Φώτιος Αγριανίτης") ήταν κληρικός και αγωνιστής της Ελληνικής Επανάστασης του 1821. Η καταγωγή του ήταν από την Κορώνη και για κάποια περίοδο ήταν μοναχός σε μοναστήρι στην Σκαφιδιά του Πύργου Ηλείας. Αναφέρεται πως υπήρξε περίφημος οπλαρχηγός της περιοχής και γνωστός για τα στρατιωτικά του κατορθώματα την εποχή που έζησε, ενώ σκοτώθηκε κατά το ίδιο έτος κατά το οποίο ξεκίνησε η επανάσταση σε συμπλοκή που σημειώθηκε στον Λάλα Ηλείας με Τουρκαλβανούς.
Παναγιώτης Γιατράκος

Ο Παναγιώτης Γιατράκος (1781 - 25 Οκτωβρίου 1851) ήταν Έλληνας αγωνιστής του 1821. Στις 16 Ιουνίου 1844 διορίστηκε γερουσιαστής, ενώ είχε διατελέσει και βουλευτής.
Παναγιώτης Κεφάλας

thumb|right|250px|Ο Κεφάλας σηκώνει τη σημαία της ελευθερίας στα τείχη της Τριπολιτσάς. Έργο του Πέτερ φον Χες
Ο Παναγιώτης Κεφάλας ήταν αγωνιστής του 1821.
Σπύρος Φραγκίσκος

Ο Σπύρος Φραγκίσκος (αναφερόμενος και Φραγκισκόπουλος ή Φραντζεσκόπουλος ή Φραντζίσκος) ήταν Έλληνας πολιτικός κατά την επανάσταση του 1821.

Η καταγωγή του ήταν από την Πιπερίτσα Μεσσηνίας της επαρχίας Ανδρούσης όπου ήταν πρόκριτος. Χρημάτισε γερουσιαστής, πληρεξούσιος και βουλευτής.

Ήταν μέλος στην Πελοποννησιακή Γερουσία, στην οποία υπέγραψε στην 1η Δεκεμβρίου του 1821 ως γερουσιαστής από την 
Ανδρούσα, έλαβε μέρος ως πληρεξούσιος Ανδρούσης στην Β΄ Εθνοσυνέλευση Άστρους το 1823, στην Γ΄ Εθνοσυνέλευση Επιδαύρου το 1826, στην Γ΄ Εθνοσυνέλευση Τροιζήνας το 1827 και μετά την άφιξη του Καποδίστρια, στην Δ΄ κατά συνέχειαν Εθνική των Ελλήνων Συνέλευση το 1832.
Νικόλαος Γεωργακόπουλος

Ο Νικόλαος Γεωργακόπουλος ή Μοθώνιος ήταν Έλληνας αγωνιστής της Επανάστασης του 1821.
Χλωριούχο βάριο

Το Χλωριούχο Βάριο είναι ιοντική χημική ένωση με χημικό τύπο BaCl2. 

Όπως και άλλα άλατα του βαρίου, είναι τοξικό και προσδίδει κιτρινοπράσινο χρώμα σε φλόγα υγραερίου. Είναι, επίσης, υγροσκοπικό.

Έχει σημείο τήξης 962°C και σημείο βρασμού 1560°C.
right|thumb|120px|Χλωριούχο βάριο
Μήτρος Αναστασόπουλος

Ο Μήτρος Αναστασόπουλος ήταν Έλληνας αγωνιστής του 1821.

Η καταγωγή του ήταν από την τότε επαρχία Αρκαδίας (Τριφυλλίας). Καταρχάς έγινε μέλος της Επαρχιακής δημογεροντίας. Στην πολιορκία της Πάτρας διορίστηκε αρχηγός του τόπου του. Βρέθηκε σε πολλές μάχες, κατ' εξοχήν στο Δερβενάκι και Άγιου Σώστη, όπου και αρίστευσε. Πολέμησε τους Τούρκους του Δράμαλη ακόμα πριν τους πολεμήσει ο Κολοκοτρώνης. Φυλακίστηκε μαζί με τον Κολοκοτρώνη στην Ύδρα.
Δημήτριος Παπατσώνης

Ο Δημήτριος Παπατσώνης (περ. 1798 - 24 Ιουνίου 1825) ήταν αγωνιστής της Ελληνικής Επανάστασης του 1821 από την Πελοπόννησο. Σκοτώθηκε σε ηλικία 27 ετών, τον Ιούνιο του 1825 κατά τη μάχη των Τρικόρφων εναντίον των αιγυπτιακών δυνάμεων του Ιμπραήμ.

Ο Δημήτρης Παπατσώνης περιλαμβάνεται στους Ελευθερωτές της Καλαμάτας.
Νικόλαος Λουδοβίκος

Ο π. Νικόλαος Λουδοβίκος (γενν.: 1959, Βόλος), είναι συγγραφέας, διδάκτορας θεολογίας του Αριστοτέλειου Πανεπιστημίου Θεσσαλονίκης, καθηγητής δογματικής και φιλοσοφίας στην Ανώτατη Εκκλησιαστική Ακαδημία Θεσσαλονίκης, Διευθυντής Θεολογικών και Ιερατικών Σπουδών και πρώην Πρόεδρος της Ακαδημίας, επιστημονικός συνεργάτης-συγγραφέας στο μεταπτυχιακό θεολογικό πρόγραμμα του Ανοικτού Ελληνικού Πανεπιστημίου, επισκέπτης Καθηγητής στο Ινστιτούτο Ορθόδοξων Χριστιανικών Σπουδών του Κέμπριτζ και διδάσκων Ερευνητής στο Παν/μιο του Γουίντσεστερ (UK), ενώ έχει εργαστεί στο ερευνητικό κέντρο για τον αρχέγονο χριστιανισμό "Tyndale House" του Κέμπριτζ, έχει διδάξει και δώσει σεμινάρια στο Κέντρο Προχωρημένων Θεολογικών και Θρησκευτικών Σπουδών (C.A.R.T.S.) της Θεολογικής Σχολής του Πανεπιστημίου του Κέμπριτζ, στο Πανεπιστήμιο του Ντάραμ και μέχρι σήμερα δίνει διαλέξεις σε διάφορα Πανεπιστήμια και Ερευνητικά Κέντρα. Επίσης είναι πρωτοπρεσβύτερος της Ορθόδοξης εκκλησίας.

Ο π. Λουδοβίκος έχει σπουδάσει ψυχολογία, παιδαγωγική, θεολογία και φιλοσοφία στην Αθήνα, τη Θεσσαλονίκη, το Παρίσι (στην Σορβόνη -Paris IV, και στο Καθολικό Ινστιτούτο του Παρισίου) και το Κέμπριτζ.

Έχει ξεχωριστή επιρροή στην σύγχρονη ορθόδοξη θεολογική σκέψη, και είναι συγγραφέας βιβλίων όπως τα:

*"Θεοποιία: η μετανεωτερική θεολογική απορία, Αρμός 2007"
*"Ψυχανάλυση και ορθόδοξη θεολογία: περί επιθυμίας, καθολικότητας και εσχατολογίας, Αρμός 2003"
*"Οι τρόμοι του προσώπου και τα βάσανα του έρωτα: κριτικοί στοχασμοί για μια μετανεωτερική θεολογική οντολογία, Αρμός 2009"
*"Ορθοδοξία και εκσυγχρονισμός: Βυζαντινή εξατομίκευση, κράτος και ιστορία, στην προοπτική του ευρωπαϊκού μέλλοντος, Αρμός 2006"
*"Θεολογική ιστορία της αρχαίας ελληνικής φιλοσοφίας, Πουρναράς 2003"
*"Η αποφατική εκκλησιολογία του ομοουσίου: Η αρχέγονη Εκκλησία σήμερα, Αρμός 2002"
*"Η κλειστή πνευματικότητα και το νόημα του εαυτού: ο μυστικισμός της ισχύος και η αλήθεια της φύσεως και του προσώπου, Ελληνικά Γράμματα 1999"
*Ο Μόχθος της Μετοχής. Είναι και Μέθεξη Στον Θωμά Ακινάτη και τον Γρηγόριο Παλαμά, Αρμός 2010
*Η Ευχαριστιακή Οντολογία, Δόμος 1992.
*Η Ιστορία της Αγάπης του Θεού, Ι.Μ. Βατοπαιδίου, 2015
*Βιβλία και άρθρα του έχουν δημοσιευθεί σε δέκα γλώσσες.

Επίσης, είναι γνωστός και για τις χριστιανικές ομιλίες του.
Ερμές

Μία από τις Ερμαϊκές Στήλες που βρέθηκαν στην αθηναϊκή Αγορά και παριστάνει τον [[Δημοσθένης|Δημοσθένη]]. 'Εργο του Πολυεύκτου, 280 π.Χ.
εναλλ.= Ερμαϊκή στήλη με κεφαλή Ηρακλή (Ερμηρακλής). Μουσείο Αρχαίας Μεσσήνης.|μικρογραφία|Ερμαϊκή στήλη με κεφαλή Ηρακλή (Ερμηρακλής). Μουσείο Αρχαίας Μεσσήνης.
Οι Ερμές (αρχ. ελληνικά Ἑρμαῖ) ήταν λίθινες, τετράπλευρες ορθογώνιες στήλες, οι οποίες έφεραν στην κορυφή προτομή και καμμιά φορά κορμό άνδρα. Τοποθετούνταν σε διάφορα σημεία της αρχαίας Ελλάδας ως οδοδείκτες ή αφιερώματα ή σύμβολα ορίων μιας ακίνητης περιουσίας. Υιοθετήθηκαν αργότερα και από τους Ρωμαίους, με αποτέλεσμα να εξαπλωθούν και στη δυτική Ευρώπη. Πρέπει να υπογραμμιστεί ότι πρόκειται για όνομα γένους αρσενικού (ΟΙ Ερμαί, ΤΟΥΣ Ερμάς) και όχι θηλυκού, όπως εσφαλμένως αποκαλούνται ακολουθώντας το γένος τών "στηλών" τις οποίες προσδιορίζουν. 'Ετσι, η ορθή απόδοση στα νέα ελληνικά θα έπρεπε να είναι "οι Ερμήδες" -- αν και, ίσως, η "ασφαλέστερη" διατύπωση είναι "Ερμαϊκές Στήλες".
Γερμανικός Σταυρός

Ο Γερμανικός Σταυρός (γερμανικά: "Deutsches Kreuz"), επίσημος τίτλος Πολεμικό Τάγμα του Γερμανικού Σταυρού (γερμ. "Kriegsorden des deutschen Kreuzes") ήταν ιδιαίτερο στρατιωτικό διάσημο της Ναζιστικής Γερμανίας κατά τον Β' Παγκόσμιο Πόλεμο που απονέμονταν "επ΄ ανδραγαθία" ή για επιτεύγματα στη στρατιωτική διοίκηση και δακρίνονταν σε τρεις άσχετες ιεραρχικά τάξεις: τον Αργυρό, τον Χρυσό και τον Αδαμαντοκόλλητο Γερμανικό Σταυρό (ο τελευταίος ουδέποτε απονεμήθηκε). Στις στολές εκστρατείας φέρονταν κεντητές παραλλαγές, κυρίως του Χρυσού, ο οποίος απονεμόταν συχνότερα, σπανίως δε του Αργυρού.
Γιαννάκης Γκρίτζαλης

O Iωάννης ή Γιαννάκης Γκρίτζαλης (Ψάρι Τριφυλίας, 1791; - Κυπαρισσία, 17 Σεπτεμβρίου 1834) ήταν αγωνιστής της Ελληνικής Επανάστασης του 1821. Ήταν ο επιφανέστερος γόνος της ομώνυμης σημαντικής οικογένειας από το αρβανιτοχώρι Ψάρι Τριφυλίας, στη σημερινή Μεσσηνία.
Μπορίς Γκριζλόφ

Ο Μπορίς Γκριζλόφ (ρωσικά "Борис Грызлов") είναι Ρώσος πολιτικός και νυν Πρόεδρος της Κρατικής Δούμας, της κάτω βουλής του ρωσικού κοινοβουλίου. Είναι ένας από τους ηγέτες του πολιτικού κόμματος Ενωμένη Ρωσία και σύμμαχος του νυν πρωθυπουργού της Ρωσίας, Βλαντιμίρ Πούτιν.
Αγγελική Παναγιωτάτου

Η Αγγελική Παναγιωτάτου (1878 - 1954) από τη Θηνιά Κεφαλλονιάς ήταν η πρώτη γυναίκα που αποφοίτησε από την Ιατρική Σχολή του Πανεπιστημίου Αθηνών.
Αθανάσιος Γρηγοριάδης

Ο Αθανάσιος Γρηγοριάδης (1793 - Αθήνα, 1871) ήταν Έλληνας αγωνιστής και πολιτικός του αγώνα του 1821.
Αναγνώστης Τσοχαντάρης

Ο Αναγνώστης Τσοχαντάρης ήταν αγωνιστής του αγώνα του 1821.
Ανέστης Αργυρίου

Ο Ανέστης Αργυρίου (Βέροια, 4 Ιανουαρίου 1988) είναι Έλληνας ποδοσφαιριστής, ο οποίος αγωνίζεται στη θέση του δεξιού αμυντικού.
Πανάγος Ζάρκος

Ο Πανάγος Ζάρκος ήταν πρωτεργάτης και αγωνιστής της Ελληνικής Επαναστάσεως του 1821.
Μάνος Ξυδούς

Ο Μάνος Ξυδούς (15 Μαΐου 1953 – 13 Απριλίου 2010) ήταν Έλληνας μουσικός παραγωγός, συνθέτης, στιχουργός και τραγουδιστής. Έγινε κυρίως γνωστός από τη συμμετοχή του στους Πυξ Λαξ.
Χριστόφορος Ζαχαριάδης

Ο Χριστόφορος Ζαχαριάδης ήταν αγωνιστής του Ελληνικής Επανάστασης από την Κυπαρισσία. Συμμετείχε στις πολεμικές επιχειρήσεις αρχικά στη Μολδοβλαχία και αργότερα στην Πελοπόννησο. Συνεργάστηκε στενά με την «Επιτροπή Ζακύνθου» και πολιτικά χαρακτηρίστηκε ως οπαδός της αγγλόφιλης παράταξης.
Δημήτριος Σελέτος

Ο Δημήτριος Σελέτος ήταν Έλληνας αγωνιστής κατά την Επανάσταση του 1821.

Η καταγωγή του ήταν από την τότε επαρχία Αρκαδίας (Τριφυλλίας). Έμαθε την πολεμική τέχνη όταν υπηρέτησε στα αγγλικά τάγματα των Επτανήσων. Επέστρεψε στην πατρίδα του όταν ξεκίνησε η επανάσταση και χρησίμευσε ως δάσκαλος στα στρατιωτικά. Πολέμησε στην πολιορκία του Νεοκάστρου. Ακολούθησε τον Κολοκοτρώνη και μετά τη μάχη του Δερβενακίου έμεινε πολεμώντας μέχρις ότου έπεσε το Ναύπλιο στα χέρια των Ελλήνων.
Διονύσιος Βασιλείου

Ο Διονύσιος Βασιλείου ήταν αγωνιστής και πολιτικός του αγώνα του 1821.

Η καταγωγή του ήταν από την επαρχία Μικρομάνης. Υπηρέτησε στρατιώτης και αργότερα έγινε πολιτικός. Χρημάτισε Γερουσιαστής και βουλευτής.
Γεώργιος Δαρειώτης

Ο Γεώργιος Δαρειώτης ήταν αγωνιστής και πολιτικός του αγώνα του 1821.
Παναγιώτης Μηχανίδης

Ο Παναγιώτης Μηχανίδης ήταν πρωτεργάτης και αγωνιστής της Ελληνικής Επανάστασης του 1821, με καταγωγή από την Μαρώνεια της Θράκης.

Η καταγωγή του ήταν από τη Μαρώνεια. Πριν από την επανάσταση ήταν μέλος της Φιλικής Εταιρείας και είχε βαθμό Αποστόλου. Διέδωσε την ιδέα της Επανάστασης με μεγάλη προθυμία και πολλή δραστηριότητα και κοινοποιούσε τα γεγονότα της Καλαμάτας γράφοντας παντού. 

Ως στρατιωτικός ακολούθησε τον Μαυρομιχάλη, και όταν αυτός εξήλθε της Καλαμάτας ο Μηχανίδης συνέχισε το έργο του να μεταδίδει τις ειδήσεις. Με τις δραστηριότητές του αυτές εμψύχωνε πολύ τους Έλληνες με τα νέα του, και ιδιαίτερα με τον τρόπο που τα έλεγε.
Κέβιν Κίγκαν

Ο Κέβιν Κίγκαν (" Kevin Keegan", γεννήθηκε 14 Φεβρουαρίου 1951) είναι Άγγλος πρώην ποδοσφαιριστής και προπονητής αρκετών ομάδων αλλά και της Εθνικής ομάδας της Αγγλίας. Ως ποδοσφαιριστής υπήρξε από τους κορυφαίους στην Αγγλική ιστορία κατατασσόμενος 38ος καλύτερος ποδοσφαιριστής του 20ού αιώνα και 4ος Άγγλος στις εκλογές της IFFHS. To 2004 συμπεριλήφθηκε στη λίστα FIFA 100, ως ένας από τους 125 καλύτερους εν ζωή ποδοσφαιριστές.
Αλέξιος Λουκόπουλος

Ο Αλέξιος Λουκόπουλος ήταν Έλληνας πολιτικός του αγώνα του 1821.

Η καταγωγή του ήταν από τα Φιλιατρά και είχε πάει στην Ζάκυνθο. Το 1824 ήταν στο Νιόκαστρο (τη σημερινή Πύλο). Έλαβε μέρος ως πληρεξούσιος στις: Β' Εθνοσυνέλευση Άστρους, Γ' Εθνοσυνέλευση Τροιζήνας, Γ' Εθνοσυνέλευση Ερμιόνης και αργότερα, μετά την άφιξη του Καποδίστρια έγινε ο πρώτος Γενικός Διευθυντής του Ταχυδρομείου (1828-1829) και αργότερα έφορος στο Εθνικό Νομισματοκοπείο στην Αίγινα.
Αδραμύττιο

Το Αδραμύττιο ή Αδραμύττιον (Τουρκικά:Edremit) είναι πόλη της Τουρκίας, που βρίσκεται στο βορειοδυτικό τμήμα της Μικράς Ασίας, στην επαρχία Μπαλικεσίρ. Είναι χτισμένη στο βάθος του ομώνυμου κόλπου, σε μικρή απόσταση από τις ακτές του. Η πόλη έχει πληθυσμό 50.464 κατοίκους σύμφωνα με εκτίμηση του 2009.
Συμμορία Ταμπόβ

Η Συμμορία Ταμπόβ (ρωσικά "Тамбовская преступная группа") είναι μια συμμορία που δρα στην Αγία Πετρούπολη της Ρωσίας. 

Ιδρύθηκε στην Αγία Πετρούπολη το 1988, από 2 άνδρες από την περιφέρεια Ταμπόβ, τον Βλαντιμίρ Κουμάριν και τον Βαλέριι Λεντόφσκι. Η συμμορία πήρε το όνομα της από την περιοχή καταγωγής των αρχηγών της, το Ταμπόβ. Παρά τις ασταμάτητες καταγγελίες εναντίον του ο Βλαντιμίρ Κουμάριν εξακολουθεί να αρνείται την συμμετοχή του στην συμμορία. Η συμμορία αυτή έγινε γνωστή στο Ταμπόβ μετά την εκπομπή "600 δευτερόλεπτα" του Αλεξάντερ Νεβζόροφ.
Τάγμα του Λένιν

Το Τάγμα του Λένιν (ρωσικά: Орден Ленина) το οποίο δημιουργήθηκε για να τιμήσει τον ηγέτη της Οκτωβριανής Επανάστασης, τον Βλαντιμίρ Λένιν, ήταν το ανώτερο παράσημο στην Σοβιετική Ένωση. Απονεμόταν σε:

πολίτες, για τις εξαιρετικές τους υπηρεσίες που παρέχουν στο κράτος.
* σε μέλη των ένοπλων δυνάμεων για την υποδειγματική τους εξυπηρέτηση.
* στους πολίτες που προωθούν την φιλία και την συνεργασία μεταξύ των λαών και την ενίσχυση της ειρήνης.
* για άλλες αξιότιμες υπηρεσίες στο σοβιετικό κράτος και στην σοβιετική κοινωνία.

Το Παράσημο του Λένιν ιδρύθηκε στις 6 Απριλίου του 1930, από την Κεντρική Εκτελεστική Επιτροπή. Στους τιμηθέντες με τα μετάλλια "Ήρωας της Σοβιετικής Ένωσης" και "Ήρωας της Σοσιαλιστικής Εργασίας", απονεμόταν αυτόχρημα και το "Τάγμα του Λένιν". Απονεμόταν σε πόλεις, εταιρείες, εργοστάσια, σε περιφέρειες, σε στρατιωτικές μονάδες και σε πλοία. Από το 1944 μέχρι το 1957, το παράσημο απονεμόταν και σε στρατιωτικούς που έκλεισαν τα 25 χρόνια στον σοβιετικό στρατό. Σύμφωνα με την σοβιετική πρακτική, μπορούσαν να γίνουν πολλαπλές διαδοχικές απονομές του παρασήμου, με το ρεκόρ των 11 απονομών να το κατέχουν ο μακροχρόνιος Υπουργός Άμυνας Ντμίτρι Ουστίνοφ και ο ακόμα πιο μακροχρόνιος Υπουργός Εξωτερικού Εμπορίου Νικολάι Πατόλιτσεφ.

Το τελευταίο "Παράσημο του Λένιν" απονεμήθηκε στις 21 Δεκεμβρίου του 1991. Συνολικά απονεμήθηκαν 431.418 "Παράσημα του Λένιν".
Δημήτριος Δεληγιάννης

Ο Δημήτριος Δεληγιάννης (γενν. το 1873, Στεμνίτσα - άγνωστη ημερομηνία θανάτου) ήταν Έλληνας μαραθωνοδρόμος. Αγωνίστηκε στους θερινούς Ολυμπιακούς Αγώνες του 1896 στην Αθήνα. 

Ήταν ένας από τους 17 αθλητές που ξεκίνησαν τον αγώνα μαραθωνίου. Τερμάτισε στην έκτη θέση μεταξύ των εννέα αθλητών που ολοκλήρωναν τον αγώνα.
Αθανάσιος Κίντσος

Ο Αθανάσιος Κίντσος (επίσης Κίντζιος ή Κίτσος) ήταν αγωνιστής του αγώνα του 1821.
Δημήτριος Δημητρακόπουλος

Ο Δημήτριος Δημητρακόπουλος - Βόγγιζας ήταν αγωνιστής του αγώνα του 1821, μεγαλέμπορος στην Κωνσταντινούπολη και ευεργέτης των Λαγκαδίων.
Κωνσταντής Μιχαλόπουλος

Ο Κωνσταντής Μιχαλόπουλος ήταν αγωνιστής του αγώνα του 1821.

Η καταγωγή του ήταν από τα Λαγκάδια της επαρχίας Καρύταινας. Πριν την επανάσταση υπηρέτησε στον Πασά της Πελοποννήσου μέσα στο σεράγι, και λόγω της θέσης του μάθαινε τα σχέδια των Τούρκων εναντίον των Χριστιανών και τα εμπόδιζε. Επίσης όταν μάθαινε ότι οι Τούρκοι σχεδίαζαν να σκοτώσουν κανέναν άνθρωπο, τον προειδοποιούσε για να φύγει να κρυφτεί. Στάθηκε πολύ ωφέλιμος στους ντόπιους Τριπολιτσιώτες.
Μάτα Χάρι

Το όνομα Μάτα Χάρι (στα ινδονησιακά "«ήλιος»") ήταν ψευδώνυμο της Ολλανδής Μαργαρίτα Ζέλε (πλήρες όνομα Margaretha Geertruida "Grietje" Zelle MacLeod, 7 Αυγούστου 1876 - 15 Οκτωβρίου 1917) που υπήρξε σπουδαία χορεύτρια ινδικών χορών, εταίρα, αλλά και φημισμένη κατάσκοπος στον Α΄ Παγκόσμιο Πόλεμο.

Η Μαργαρίτα Ζέλε είχε παντρευτεί αρχικά τον λοχαγό του ολλανδικού αποικιακού στρατού Ροδόλφο ΜακΛάουντ, τον οποίο αργότερα διαζεύχθηκε. Στη συνέχεια επέστρεψε από τις Ολλανδικές Ινδίες στην Ευρώπη, όπου άρχισε να εμφανίζεται στα σημαντικότερα κοσμικά κέντρα διασκέδασης στο Παρίσι καθώς και σε άλλες πρωτεύουσες της Ευρώπης, ως Ινδή χορεύτρια με το όνομα Μάτα Χάρι. Έχοντας ολλανδικό διαβατήριο, λόγω της ουδετερότητας της χώρας, μπορούσε καθ' όλη τη διάρκεια του πολέμου να μετακινείται ελεύθερα από τη μία χώρα στην άλλη.

Τελικά το 1917 συνελήφθη από τους Γάλλους με την κατηγορία του διπλού κατασκόπου κατά συρροή, προσάπτοντας της ευθύνες για το θάνατο 50.000 Γάλλων στρατιωτών. Τελικά καταδικάστηκε σε θάνατο και εκτελέστηκε στις 15 Οκτωβρίου 1917, στην περιοχή του Βενσέν (Vincennes). Σύμφωνα, ωστόσο, με το συγγραφέα Russel Warren Howe η Τσέλε υπήρξε, πιθανότατα, θύμα σκευωρίας, καθώς πολλά από τα στοιχεία που παρουσιάσθηκαν στη δίκη της ήταν χαλκευμένα, ενώ αγνοήθηκαν άλλα, που ενδεχομένως θα οδηγούσαν στην αθώωσή της.
Αναγνώστης Ζαφειρόπουλος

Ο Αναγνώστης Ζαφειρόπουλος ήταν αγωνιστής και πολιτικός του αγώνα του 1821.
Ροζέ Μιλλιέξ

Ο Ροζέ Μιλλιέξ (1913 – 7 Ιουλίου 2006) ήταν Γάλλος διανοούμενος και φιλέλληνας με πολύ σημαντική πνευματική και πολιτιστική δραστηριότητα στην Ελλάδα.